
Vajdasági általános iskolák pedagógusainak nézetei a roma gyerekek oktatásáról - Három általános iskolában végzett empirikus kutatás eredményei

Kulcsszavak: pedagógus nézetek; roma tanulók; iskolai hátrány
A dolgozat célja a roma gyerekek iskoláztatására vonatkozó pedagógus nézetek feltárása három vajdasági, Zenta községi általános iskolában. A téma szakirodalmi kontextusba helyezésével az írás rávilágít a tágabb társadalmi, kulturális, pedagógiai szempontokra, melyek a roma gyerekek iskoláztatásának komplex értelmezése szempontjából kulcsfontosságúak. A kutatás félig strukturált interjúk segítségével történik, annak érdekében, hogy az iskolai dolgozók a roma tanulók iskoláztatásáról alkotott nézeteit kellő mélységben lehessen szemlélni. A kutatási kérdések lefedik az általános iskoláztatásra vonatkozó legfontosabb szempontokat, a bemeneti kompetenciákat, az iskolai előmenetelt, a hátrányos helyzet megjelenését, az iskola és a roma család viszonyát, a hátrányos megkülönböztetés felmerülését és az interjúalanyok romákkal kapcsolatos tudásszintjét és annak eredetét. Az eredmények rávilágítanak a helyzet komplexitására, a különböző téren megjelenő hátrányok összefonódására és a vizsgált iskolák felkészületlenségére.



